b'\n_START_ARTICLE_\nDeltoid\n_START_SECTION_\nPosebni primeri\n_START_PARAGRAPH_\nDeltoid, ki ima vse \xc5\xa1tiri stranice skladne, imenujemo romb. \xc4\x8ce ima poleg tega tudi vse kote skladne (in v tem primeru merijo po 90\xc2\xb0), ga imenujemo kvadrat._NEWLINE_Deltoid je lahko konveksna, lahko pa tudi konkavna mno\xc5\xbeica to\xc4\x8dk. Konveksnemu deltoidu lahko vedno v\xc4\x8drtamo kro\xc5\xbenico, torej je tangentni \xc5\xa1tirikotnik. Zato so vsi konveksni deltoidi ravno tangentni ortodiagonalni \xc5\xa1tirikotniki._NEWLINE_Za konkavni deltoid pa obstaja v\xc4\x8drtana kro\xc5\xbenica v posplo\xc5\xa1enem smislu: kro\xc5\xbenica, ki se dotika dveh stranic in nosilk drugih dveh stranic._NEWLINE_Nekateri konveksni deltoidi so tudi bicentri\xc4\x8dni \xc5\xa1tirikotniki. V njih sta dva nasprotna kota zaradi Talesovega izreka prava.'